TURUN KAUPUNGINKIRJASTO muistio

Varsiston ydin 1.4.2015

Aika 1.4.2015 klo 13 – 15.00

Paikka Turun pääkirjasto

Maaherran kanslia 2 (café Siriuksen yläkerta)

Läsnä Tuula Amberla, Uusikaupunki

Minna Leinonen, Pöytyä

Leena Pylkkö, Turku, pj,

Kaarina Sainio, Kaarina

Sirpa Suomela, Lieto, siht.

1. Puheenjohtajana toimii Leena Pylkkö. Sihteerinä Sirpa Suomela.
2. Kesälukukampanjan tilanne.

- Omenamateriaalit on sähköpostitse jaettu Varsiston jäsenille. Kaikki osallistuvat kirjastot voivat muokata materiaalit omalle kirjastolle sopiviksi.   
-Laitilan kirjastossa viime vuonna kalakisaan osallistuivat myös alle kouluikäiset ja siksi päätettiinkin, että tänä vuonna kaavakkeeseen voitaisiin lisätä ”lukemiesi ja KUUNTELEMIESI kolmen kirjan tiedot”, jolloin mukaan pääsevät lukutaidottomatkin lapset. Jokainen kirjasto saa itse päättää omista kilpailusarjoistaan ja palkintojenjaoistaan.

1. Vaski vs. Varsisto – yhteistyö.

* Leena on pyydetty pohtimaan hyviä ja huonoja puolia uudessa yhteistyössä, ja puhuu niistä Vaskin työvaliokunnan kokouksessa 17.4. Pöytyän kirjaston Minna Leinonen tehnyt raportin Varsiston hyödyistä Vaskin ulkopuolisen kirjaston näkökulmasta.
* Vaskin sisällä tarvittaisiin kuitenkin myös oma työryhmä, joka pohtisi lasten- ja nuortenkirjastotyön ongelmia ja käytäntöjä. Tämän hetkisissä työryhmissä lasten- ja nuortenkirjastotyön osuus tahtoo unohtua. Nyt on edustus saatu kokoelmatyöryhmään (Heidi Heiniö) ja mahdollisesti myös verkkoviestintäryhmään. Enemmän Vaskissa voitaisiin myös kierrättää osaajia esim. vinkkareita, satutunnin pitäjiä, mediakasvattajia ym.
* Leena keskustellut 25.3 Ulla-Maija Maunun ja Kari Pohjolan kanssa Vaski-Finnan lasten sivujen tilanteesta. Uusi Finna toimii eri tavalla kuin nykyinen sivusto, ja lasten kirjavinkit ovat tämänhetkisessä ehdotuksessa osa aikuisten ”suosittelemme” –sivua. Ytimessä pohdintaa synnytti se, missä määrin lapset ja nuoret edes lukevat tämän kaltaisia sivuja. Kenelle ja mitä tekstiä näille sivuille halutaan?

1. Maakunnan mediakasvatussuunnitelman laatiminen.

* Maakunnan kirjastonjohtajien kokouksessa 3.3. ”Päätettiin, että tehdään maakunnallinen mediakasvatussuunnitelma ensin lapsille ja nuorille. Varsisto valmistelee lasten ja nuorten maakunnallisen mediakasvatussuunnitelman, joka käsitellään syksyn ensimmäisessä maakuntakirjastokokouksessa. Aikuisten mediakasvatussuunnitelma tehdään myöhemmin syksyllä 2015.”
* Maakunnallisen mediakasvatussuunnitelman pohjana voidaan käyttää Terhi Hannulan Turun kaupunginkirjastolle tekemää suunnitelmaa. Nyt on perustettava pienempi työryhmä, joka tekee alustavan suunnitelman, joka sitten esitellään Varsistolle kommentoitavaksi. Työryhmään tullaan etsimään vapaaehtoisia ja toivottiin, että Terhi Hannula ehtisi yhdeksi jäseneksi mukaan työryhmään. Maakunnallisessa mediakasvatussuunnitelman laadinnassa on otettava huomioon erikokoiset kirjastot ja pienten kirjastojen minimaaliset henkilökuntaresurssit. Suunnitelmasta tehtävä sellainen, että sitä voidaan hyödyntää kaikenkokoisissa kirjastoissa.

1. Maakunnan Medialähetit-hankkeeseen myönnettiin 31900 euroa (haimme 40 500). Hanke alkaa syksyllä.

-Ensin on sovittava, miten hankkeen käytännön suunnittelussa edetään, asiasta keskustellaan Ulla-Maija Maunun kanssa. Ajatuksena se, että palkataan ulkopuolinen kouluttaja, joka kouluttaa n. 10-20 henkilön ohjausryhmän, joka on vastuussa hankeesta ja sen toteutuksesta. Hanke lähtee käyntiin syksyllä 2015 ja jatkuu vuoden 2016 ajan. Loppuraportti tehdään 2016 lopulla.

1. Tutustumismatka Blankan kirjastoihin.

– matkan rahoitus onkin epävarma. Leena tiedustelee asiaa ja rahoitusta uudestaan Ulla-Maija Maunulta.